Görögdinnye, tisztít, méregtelenít és nagyon finom - Ötvenes nők
Ötvenes nő 2018-08-17 Egészséges életmód, Életmód egészség, életmód
Bőven benne járunk már a dinnyeszezonban. A nyár egyik legkedveltebb és legegészségesebb gyümölcse a görögdinnye. A görögdinnye szezonja hagyományosan július elejétől szeptember elejéig tart, de ma már a későn érő típusoknak köszönhetően az ősz első hónapjában is élvezheted az ízét. Kiváló hűsítő a meleg nyári napokon, és még finom is. Ha nem elég édes a vásárolt gyümölcs, készíthetsz belőle salátát zöldségekkel vegyítve, a héját pedig befőttnek is elteheted.
Görögdinnye, a vitamindús gyümölcs, tele van hasznos anyagokkal
A görögdinnye vitaminban gazdag – tartalmaz A-, B1, B3, B6, és C-vitamint, kalciumot, káliumot, magnéziumot és szelént, valamint sokféle karotinoidot, például likopint.- ám főképp víztartalma miatt érdemes fogyasztani. Mivel a gyümölcs 90-95 százaléka víz, így kitűnő eleme a méregtelenítő kúráknak. Segít a szervezetben felhalmozódott salakanyagok eltávolításában, kitisztítja a vért, a beleket, a magas víztartalomnak köszönhetően pedig csökkenti az éhség és növeli a teltség érzetét. A víztartalomnak egy másik pozitív hatásai is van: az izzadáskor elvesztett vizet és ásványi sókat segít pótolni, ez pedig nyáron különösen hasznos. A dinnye rostban gazdag, ezért jótékonyan hat az anyacserére és a bélműködésre. Emellett a vese működését is pozitívan befolyásolja, régen vizelethajtó hatása miatt a gyógynövények között tartották számon, és fejfájás ellen is kitűnő. Lázas betegeknek is érdemes dinnyét fogyasztaniuk, ha pedig a nyári melegben lábdagadással küzdesz, akkor is jót tesz a dinnyekúra.
A görögdinnye a melegben is ideális étel.
Hasznos az egészségmegőrzésben
Tudtad? – A dinnyemag nem veszélyes
Egy napra is érdemes dinnyekúrát tartani, de a három nap számít ideálisnak. A diéta ideje alatt a dinnyét kiegészítheted sovány tejtermékekkel, zöldségekkel és teljes kiőrlésű kenyérrel. Fogyókúra 50 év felett lépésről lépésre cikkünkben további hasznos tanácsokat olvashatsz.
Görögdinnye (nyers, ehető rész) Tápanyagtartalom 100 g-ban
Szénhidrátok 7,55 g
– Cukrok 6,2 g
– Rost 0,4 g
Fehérje 0,61 g
Riboflavin (B2-vitamin) 0,021 mg 1%